חוק עסקאות גופים ציבוריים (תיקון מס' 10 והוראת שעה), התשע"ו-2016
הצעת חוק פרטית, הכנסת ה-20
פורסם: ספר החוקים, חוברת 2580, עמ' 1228, 2016-08-16T00:00:00+03:00
בחוק נקבע שבהתקשרות בעסקה למכירת נכס או למתן שירות בין המדינה או גוף מתוקצב ובין ספק שהוא תושב ישראל יועברו חשבוניות, שוברי קבלה, הודעות זיכוי וחשבוניות מס בדרך דיגיטלית בלבד. בתוספת לחוק נקבעו גופים של המדינה או סוגי עסקאות של אותם גופים שלגביהן הכלל האמור לא יחול. כמו כן, שר האוצר הוסמך לקבוע בתקנות את תחולת החוק על גופים מתוקצבים בהתחשב בתקציב הגוף המתוקצב, במספר העסקאות שהוא מבצע ובסכומן, וכן בנסיבות מיוחדות שחלות בעניינו; לעניין ספקים - רשאי שר האוצר להתחשב בהיקף המחזור השנתי של הספק, במספר העסקאות שמבוצעות בינו לבין המדינה או הגוף המתוקצב או בסכום העסקה. תחילתו של החוק נקבעה ליום תחילתן של התקנות לעניין הגופים המתוקצבים והספקים. עוד נקבע, שעל שר האוצר להביא לאישורה של ועדת המדע והטכנולוגיה את התקנות הראשונות ואת הצווים הראשונים לעניין עסקאות שהמדינה או גופים של המדינה הם צד להן - עד ליום 31.12.2016, ולעניין עסקאות שגופים מתוקצבים הם צד להן - עד ליום 30.6.2017.